Tamnavt i deg d-negmer amudd-nteɣ , id-neggi timusniwin timaynutin , i d-neggi ismawen iqburen d taddart n Tqarbust ɣef waya nefka-as azal deg yixef-a nemmeslay-d fell-as a ladɣa ayen ilaqen ad yettwissen deg-s ; nebda s tlisa-ines d tuddar nniven d wayen i as-d-yezzin s umata nemmeslay-d ɣef trakalt-is , s yin nɛedda ɣer waẓar n yisem n taddarta imi llant fell-as aṭas n turdiwin nemmeslay-d ɣef kra tigad i d-nefren d tid iqarben cwiṭ ɣer tidet . Ulac taddart taqbaylit mebla amezruy Taqarbust am nettat am tudrin nniven merra , nemmeslay-d di tazwara ɣef uzermezruy deg-s nehver-d ɣef later i yettwafen deg wadeg-a d ayen i d-yeqqaren d akken taddart-a d taddart taqdimt i yellan acḥal aya s yin nɛedda ɣer wakud alemmas neggi-d awal ɣef wid iɛacen lawan-nni din amek ɛacen d acu id sseba i aten-yeǧǧan ad fɣen si Tqarbust ufella ɣer Tizi n lexmis neɣ tqarbust n wadda , ɣer taggara nemmeslay-d ɣef tallit n unekcum aṛumi amek itt-d-tesɛedda temnavt-a akk d yiwudam i d-yeǧǧan isem-nsen deg umezruy n taddart n Tqarbust.Awal i d-neggi ɣef umezruy-is yella-d s tallelt n yimsulɣa ama wid yecfan neɣ wid imi i d-ḥekkun lejdud-nsen neɣ wid yettnadin deg umezruy n taddart-nsen.